མཛེས་དཔྱོད་པ་དང་དཔྱད་བརྗོད་པ་ཡིན་དྷི་རིཥ་ཁ་ལུ་པེ་ཙི་ཀི་ཡིས་ཡཱན་པ་ལ་ཁའི་རང་ལུས་མེར་བསྲེགས་ཐད་གནད་དོན་གཉིས་ཀྱིས་སྒོ་ནས་དབྱེ་མཚམས་ཕྱེས་ཡོད་དེ།དང་པོ་ནི།བདེན་པ་གང་ཡིན་པའམ་གང་སྣང་བ་དེ་ཁས་ལེན་རྒྱུ།དེ་ནི་སེམས་ཚོར་དང་རྒྱུ་མཚན་མི་ལྡན་པའི་རིགས་རྣམས་སོ།གཉིས་པ་ནི།དོན་རྐྱེན་གང་ཡིན་པ་དེ་གཞན་མྱོང་འཐུས་ཚབ་བྱེད་པ་དང་རིགས་པའི་རྗེས་སུ་འབྲངས་ནས་འགྲེལ་བརྗོད་བྱེད་པའོ།དེ་ནི་འགབ་མཐུན་གྱི་འགྲེལ་བརྗོད་རིགས་ཁས་ལེན་བྱེད་པ་མ་ཟད་དམག་ཤོག་རིང་ལུགས་ཀྱི་སྤྱི་འཐུས་ཝི་ལིམ་ནོ་ཝིས་ཀྱིས་མི་བདེན་རྫུན་སྒྲུབ་ཀྱི་སྒོ་ནས་གཡོ་ལྷད་བྲལ་བའི་ན་གཞོན་ཁོང་ཉིད་ལ་ཉེས་འཛུགས་བྱེད་པ་རྣམས་ཀྱང་ཚུད་ཡོད།འོན་ཀྱང་ཁ་ལུ་པེ་ཙི་ཀིས་ལྟར་ན་མི་ཕལ་མོ་ཆེའི་རྣམ་འགྱུར་སྟོན་སྟངས་ནི་གདོད་མའི་ཆོ་གའི་སྣང་བརྙན་དང་མཚུངས་ལ་དེའི་ནང་ནས་ཀྱང་འཁྲབ་སྟོན་པ་གཙོ་བོ་དེ་ནི་ཉེས་སྐྱོན་བྲལ་བའི་ན་གཞོན་གང་གིས་རང་སྲོག་བློས་གཏོང་བྱས་པ་དེ་ཆགས་ཡོད།འདི་ལ་རྒྱུ་མཚན་གྱི་སྒོ་ནས་བསམ་བློ་གཏོང་རྒྱུ་ཞིག་ལྷག་མེད་མོད།ཡཱན་པ་ལ་ཁ་སྨན་ཁང་དུ་ཡོད་སྐབས་ཁོས་ཆེས་མཐའ་མཇུག་ཏུ་བརྗོད་པའི་གོ་དོན་རྟོགས་དཀའ་བའི་སྐད་ཆ་དག་ལས་ར་སྤྲོད་ཐུབ་པ་ཡིན།མ་ཟད་དལ་ཅག་གེར་ལུས་པའི་གྲུབ་འབྲས་འདིས་ཁོང་གི་ཆབ་སྲིད་ཀྱི་དགོས་དམིགས་དང་རྦད་དེ་འགལ་ཟླར་གྱུར་ཡོད།